شه‌فه‌ق نيوز/ دادگاى فيدراڵى ئه‌مريكى ئه‌و بڕيار تازه‌ى كووچكردنه‌ وسان ك دوناڵد ترامپ سه‌رۆك ئه‌مريكا ده‌ركرده‌ى و وت: پاريزه‌ره‌يل ره‌ته‌وكار ئى بڕياره‌ بايه‌سه‌ له‌بانيان به‌ڵگه‌يل فيشتر پيشكه‌ش وه‌ دادگاگه‌ بكه‌ن.
له‌ى باوه‌ته‌و، جيمس رۆبه‌رت دادوه‌ر دادگاى سياتل فه‌رمانيگ وسانن ئه‌و بڕياره‌ ده‌ركرد ك مانگ گوزه‌يشت ترامپ ده‌ركرده‌ى له‌ نوسخه‌ى تازه‌يگ و شه‌ش ده‌وڵه‌ت گرته‌ خوه‌ى و هه‌ر وه‌و خاتريشه‌ رۆبه‌رت جيوه‌جيكردن بڕيار كووچ تازه‌ ره‌ته‌و كرد.
جى باسه‌، دوناڵد ترامپ ئمزاى نوسخه‌يگ تازه‌ كرد له‌ مه‌رسوميگ له‌باره‌ى كووچكردن ك دادگا جيوه‌جيكردنى وسان وه‌ ئامانج وه‌ ئامانج نواگيرى له‌ هاووڵاتيه‌يل بريگ له‌ ده‌وڵه‌ته‌يل ئه‌را چگن وه‌ناو وڵاته‌يل يه‌كگرتگ و ته‌نيا عراق له‌لى جيا كريا.
